open-index/open-wikipedia-markdown huggingface dataset:
Аляксей Леанідавіч Андрэеў

**Аляксей Леанідавіч Андрэеў** (,  — ) — расійскі і беларускі артыст балета і балетмайстар. Заслужаны артыст Расіі (1957). Заслужаны дзеяч мастацтваў БССР (1963).

## Біяграфія 
У 1939 годзе скончыў Ленінградскае харэаграфічнае вучылішча.

У 1939—1959 гадах — саліст Ленінградскага тэатра оперы і балета імя Кірава (з 1943 года выступаў і як балетмайстар-пастаноўшчык).

У 1960—1964 і 1971—1973 гадах — галоўны балетмайстар Дзяржаўнага тэатра оперы і балета Беларусі.

У 1978—1983 гадах — галоўны балетмайстар Чувашскага музычнага тэатра.

Памёр у 2004 годзе. Пахаваны ў Санкт-Пецярбургу на Серафімаўскіх могілках.

## Творчасць 
Паставіў першыя нацыянальныя балеты на сучасную тэму «Мара» Я. Глебава (1961) і «Святло і цені» Г. Вагнера (1963), знайшоў для іх выразную харэаграфічную форму.

Іншыя пастаноўкі на беларускай сцэне: «Казка пра мёртвую царэўну і сем асілкаў» У. Дзешавова на тэмы А. Лядава (1961), «Дон Кіхот» Л. Мінкуса (1962), «» на музыку М. Равеля (1963, разам з Н. Стукалкінай), «Гарэзлівыя частушкі» на музыку Р. Шчадрына (1977), «» А. Глазунова (1972, разам з Н. Стукалкінай).

## Літаратура 
* 
*
Абухоўская вуліца (Мінск)

**Абухоўская вуліца** () — вуліца ў Маскоўскім раёне Мінска. Названа ў гонар горада Абухаў.

## Перасячэнні 
Вуліца перасякаецца з 4-ым Абухоўскім завулкам, з вуліцай Смірнова, Дубравінскай вуліцай і 3-ім Абухоўскім завулкам.

## Спасылкі 
Катэгорыя:Маскоўскі раён (Мінск)
3-і Абухоўскі завулак (Мінск)

**3-і Абухоўскі завулак** () — завулак у Маскоўскім раёне Мінска. Названы ў гонар горада Абухаў.

## Перасячэнні 
Завулак перасякаецца з вуліцай Смірнова, Абухоўскай вуліцай і Дубравінскай вуліцай.

## Спасылкі 
Катэгорыя:Маскоўскі раён (Мінск)
Завулак Адзінцова (Мінск)

**Завулак Адзінцова** — завулак у Фрунзенскім раёне Мінска. Названы ў гонар Лявонція Яфімавіча Адзінцова (1891—1942), удзельніка барацьбы за савецкую ўладу ў Беларусі, аднаго з арганізатараў Мінскага падполля ў гады Вялікай Айчыннай вайны.

## Перасячэнні 
Завулак перасякаецца з вуліцай Адзінцова.

## Спасылкі 
Катэгорыя:Фрунзенскі раён (Мінск)
Pentax

**Pentax** — японская гандлёвая марка аптычнага абсталявання, якая выкарыстоўваецца кампаніямі Hoya Corporation і Ricoh на розных сегментах рынку. Раней, да паглынання ў 2008 годзе — японская кампанія Pentax Corporation, вытворца аптычнага абсталявання. З 31 сакавіка 2008 года кампанія перастала быць самастойнай і ўвайшла ў склад Hoya Corporation. Пазней, 1 ліпеня 2011 года, было абвешчана пра ўгоду паміж Hoya Corporation і Ricoh, і перадачу падпадзелу па вытворчасці спажывецкай фотатэхнікі Pentax Imaging Systems Division у вядзенне Ricoh 1 кастрычніка 2011 года.

Катэгорыя:Кампаніі Японіі
Pentax
Мія Мотлі

**Мія Мотлі** (англ. Mia Mottley, нар. 1 кастрычніка 1965) — барбадаскі палітык. Уступіла на пасаду прэм’ер-міністра Барбадаса 25 траўня 2018 года пасля перамогі Барбадаскай лейбарысцкай партыі на парламенцкіх выбарах 24 траўня 2018 года. Першая жанчынай на гэтай пасадзе і восьмым прэм’ер-міністрам з часу набыцця незалежнасці ад Вялікабрытаніі ў 1966 годзе, змяніўшы Фрэйндэля Сцюарта. Да ўступлення на пасаду прэм’ера была лідарам Барбадаскай лейбарысцкай партыі.
Залатая брама (Гданьск)

**Залатая брама** () — старажытная брама Галоўнага горада Гданьска, частка гарадскіх умацаванняў, помнік архітэктуры, ўзведзены ў 1612 годзе на месцы гатычнай брамы XIV стагоддзя.

## Гісторыя 
Будынак з'яўляецца працай архітэктара Абрахама ван дэн Блока. Архітэктура брамы ў стылі нідэрландскага маньерызму адметная характэрнай для таго перыяду вытанчанасцю. Да брамы прымыкае познегатычная сядзіба брацтва Святога Георгія. У 1957 годзе будынак брамы быў адноўлены пасля вайны і знаходзіцца ў распараджэнні Саюза польскіх архітэктараў. У 1995-1998 гадах будынак быў паўторна адрэстаўраваны (аднаўлена пазалота і фігуры наверсе). У 2021 годзе з-за дрэннага тэхнічнага стану фасада будынак быў агароджаны.

Катэгорыя:Славутасці Гданьска
225-я партызанская брыгада імя А. В. Суворава

**225-я партызанская брыгада імя А. В. Суворава** — партызанская брыгада, створаная ў снежні 1942 года на базе атрадаў імя Будзённага, імя Суворава (арганізаваны ў ліпені 1942 года), імя Фрунзэ (арганізаваны ў кастрычніку 1942), вылучаных партызанскай брыгадай імя К. Я. Варашылава. На базе атрадаў вылучаных з брыгады, створана 95-я партызанская брыгада імя М. В. Фрунзэ. Дзейнічала на акупіраванай тэрыторыі Слуцкага і Грэскага раёнаў. 26 чэрвеня 1944 года брыгада (1040 партызан, 5 атрадаў) злучылася з Чырвонай Арміяй.

## Склад 
* атрад імя Суворава;
* атрад імя Фрунзэ;
* атрад імя М. А. Астроўскага;
* атрад імя Чкалава;
* атрад імя 25-годдзя Кастрычніка.

## Камандаванне 
### Камандзіры 
* Л. П. Стафанюк;
* І. В. Арастовіч;
* А. М. Каляда.

### Камісары 
* П. І. Разувакін;
* І. М. Ражкоў;
* У. І. Заяц.

### Начальнікі штаба 
* К. А. Прыгуноў;
* М. М. Цімашэнка.

## Гісторыя 
Партызаны праводзілі дыверсіі на камунікацыях. У жніўні 1943 года на ўчастках Воўчкавічы — Фаніпаль, Талька — Пухавічы, Слуцк — Цімкавічы падарвалі 1400 рэек. У красавіку 1943 года каля вёскі Шчыткавічы Старадарожскага раёна, у красавіку 1944 ва ўсходняй частцы Грэскага раёна вялі баі з карнікамі.

## Памяць 
У 1969 годзе ў вёсцы Палікараўка Слуцкага раёна ў гонар брыгады быў пастаўлены помнік.

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1942 годзе
Катэгорыя:Зніклі ў 1944 годзе
Зялёная брама (Гданьск)

**Зялёная брама** () — старажытная брама Галоўнага горада Гданьска, частка гарадскіх умацаванняў. Верагодна, старэйшая брама ў Гданьску, якая ўзгадваецца ўжо ў 1357 годзе. Зялёная брама з'яўляецца першым узорам нідэрландскага маньерызму ў Гданьску, стылю, які надаў гораду характэрную прыгажосць.

## Гісторыя 
Была пабудавана ў 1564–1568 гадах дойлідамі Рэнье з Амстэрдама і Гансам Крамерам з Дрэздэна як рэзідэнцыя каралёў Польшчы ў Гданьску.

Разам з Залатой і Высокай брамамі злучалая з вуліцамі Доўгай і Доўгім торгам, вядомымі як Каралеўскі тракт, які затым праз Зялёны мост тракт вёў у Эльблёнг і Каралявец.

Але Зялёная брама ніколі не прымала польскіх каралёў. Праездам тут была толькі будучая жонка Уладзіслава IV, а пазней Яна ІІ Казіміра Людвіка Марыя Ганзага. У браме размясцілася Таварыства прыродазнаўчых навук, якое неўзабаве было пераведзена ў Дом прыродазнаўцаў.

Брама была пабудавана з выкарыстаннем цэглы невялікага памеру, невядомай раней у Гданьску, якую называлі галандскай з-за таго, што яна была завезена ў якасці баласта ў трумах караблёў з Амстэрдама.

З 1880 па 1939 гады тут знаходзіўся музей Заходняй Прусіі. Сёння ў браме размяшчаюцца выставачны аддзел Нацыянальнага музея ў Гданьску і Гданьская галерэя фатаграфіі. Тут арганізоўваюцца часовыя выставы, розныя віды сустрэч, канферэнцый і імпрэз. 

У адным з пакояў Зялёнай брамы размяшчаўся офіс былога прэзідэнта Польшчы Леха Валенсы, які ў 2015 годзе быў перанесены ў сядзібу Еўрапейскага цэнтра Салідарнасці.

Катэгорыя:Славутасці Гданьска
Антырызіс

**«Антырызіс»** (*«Антирризис, альбо Апология против Христофора Филалета»*) — ананімны твор палемічнай літаратуры. Напісаны ў адказ на твор Хрыстафора Філалета (М. Бранеўскага) «Апакрысіс». Мяркуецца, што аўтар «Антырызіса» — Іпацій Пацей, якому дапамагаў П. Аркудзій. Кніга выдадзена ў друкарні Мамонічаў у Вільні не раней за 22 сакавіка 1599 года на старабеларускай мове, у 1600 — у друкарні Ланчыцкага на польскай мове.

Аб’ёмны твор, дзе падрабязна разглядаецца гісторыя заключэння уній паміж каталіцкай і праваслаўнай цэркавамі ў XV—XVI стст., цытуецца шмат гістарычных дакументаў, твораў айцоў царквы, лацінскіх і грэчаскіх аўтараў. Прыводзяцца лісты Клірыка Астрожскага 1593, Пацея 1595, інструкцыя Лушкоўскаму на Тарунскі сінод, лісты Жыгімонта III, царкоўныя прывілеі Уладзіслава III 1443, Аляксандра 1504, Жыгімонта I 1543, ліст Пацея да Астрожскага з просьбай дапамагчы справе уніі 1598, адказ на яго Клірыка Астрожскага і водпаведзь Пацея. Твор пабудаваны як дыялог: спачатку прыводзіцца цытата з кнігі «Апакрысіс», азагалоўленая «Філалет», потым даецца на яе водпаведзь, азагалоўленая «Отказ».

Аўтары «Антырызіса» абвінавачваюць «Апакрысіс» у нападках на рымскага папу, падрыў дзяржаўнай улады Рэчы Паспалітай, у прэтэнзіях простых людзей на права судзіць духоўных іерархаў, у бязбожнасці і ерасі. Аўтары «Антырызіса» прадэманстравалі добрае веданне царкоўнай і свецкай літаратуры, уменне весці палеміку на навукова-лагічным і бытавым узроўні.

## Публікацыя 
* Русская историческая библиотека. Санкт-Петербург, 1903. Т. 19. С. 477—1122.

## Літаратура 
* 
*  Хто був автором «Антиррезіса» з р. 1599? // . 1900. Т. 35—36. Кн. 3—4;
* Анушкин Л. Во славном месте виленском: очерки из нстории книгопечатания. М., 1962. С. 122—126;
* Гусевa А. А. Издания кирилловского шрифта второй половины XVI века: сводный каталог. М., 2003. Кн. 2. С. 1088—1089.

Катэгорыя:Літаратура Вялікага Княства Літоўскага
Катэгорыя:Ананімныя творы
Катэгорыя:Палемічная літаратура Рэчы Паспалітай
Катэгорыя:Літаратурныя творы на старабеларускай мове
Катэгорыя:Літаратура XVI стагоддзя
Артур Міхайлавіч Аміраў

**Артур Міхайлавіч Аміраў** (нар. ) — беларускі музыкант і дыджэй. Палітычны зняволены, абвінавачаны падчас пратэстаў у Беларусі ў 2020 годзе.

## Біяграфія 
Нарадзіўся 26 сакавіка 1992 года. Спрабаваць сябе ў якасці дыджэя Артур вырашыў яшчэ ў школе ў 2007 годзе. Праходзіў стажыроўкі і іграў у маскоўскіх клубах, пасля працаваў дыджэям у Брэсце ў бары Korova. Грае ў кірунках фанк, дыска, хаус, r’n’b, deep house.

## Палітычны пераслед 
Артур Аміраў быў затрыманы 27 красавіка 2021 года па абвінавачванні паводле ч. 2 арт. 342 Крымінальнага кодэкса («Удзел у масавых беспарадках») за падзеі 10 жніўня 2020 года ў Брэсце.

18 мая 2021 года сумеснай заявай беларускіх праваабарончых арганізацый, сярод якіх Праваабарончы цэнтр «Вясна», Беларускі Хельсінскі камітэт, Беларускі ПЭН-цэнтр і Беларуская асацыяцыя журналістаў, Аміраў разам з іншымі фігурантамі быў прызнаны палітычным зняволеным. У заяве адзначаецца, што «*дэманстрантамі не здзяйсняліся дзеянні, якія ахопліваюцца дыспазіцыяй артыкула 293 Крымінальнага кодэкса, і адпаведна не могуць кваліфікавацца як масавыя беспарадкі. Удзельнікі пратэстаў не здзяйснялі падпалаў, пагромаў, не знішчалі маёмасць і не аказвалі ўзброенага супраціву праваахоўным органам*».

19 жніўня на судовым пасяджэнні па справе Амірава і іншых абвінавачаных Андрэй Кандрасюк засведчыў, што яго збівалі ў аўтазаку, пазней ужо з РАУС ён быў пераведзены ў шпіталь. Іншы падсудны, Уладзімір Кобрынец, адзначаў, што суткі правёў у «спартзале» РАУС, куды трапіў з-за таго, што папрасіў сілавікоў выклікаць хуткую дапамогу для хлопца з гумавай куляй у жываце. Нягледзячы на гэтыя сведчанні, 20 жніўня 2021 года ў судзе Маскоўскага раёна г. Брэста быў вынесены прысуд Артуру Аміраву і іншым пяці фігурантам справы аб «масавых беспарадках», гэта была ўжо шостая «партыя» абвінавачаных па гэтай справе. Суддзя Іна Клышпач пагадзілася з аргументамі пракурораў Дар’і Жук і Вадзіма Багаткі, палічыла віну шасці мужчын даказанай і прызначыла Артуру Аміраву пакаранне ў выглядзе пазбаўлення волі на тэрмін 3 гады і 6 месяцаў у калоніі ўзмоцненага рэжыму.

Аміраў утрымліваўся ў СІЗА № 7 у Брэсце, на пачатку лютага 2022 года стала вядома аб ягоным пераводзе ў папраўчую калонію № 2 у горадзе Бабруйск.

## Спасылкі 
* Старонка Артура Амірава на сайце Праваабарончага цэнтра «Вясна»

Катэгорыя:Дыджэі
Катэгорыя:Палітвязні Беларусі
Катэгорыя:Асобы, прызнаныя палітычнымі зняволенымі праваабарончым цэнтрам «Вясна»
Вуліца Льва Талстога (Мінск)

**Вуліца Льва Талстога** — вуліца ў Кастрычніцкім раёне Мінска. Гістарычная назва — Мала-Георгіеўская вуліца, ў 1919 годзе перайменавана ў гонар рускага пісьменніка Льва Мікалаевіча Талстога. 

## Перасячэнні 
Вуліца перасякаецца з:
* Маскоўскай вуліцай,
* Рабкараўскай вуліцай,
* Вакзальнай вуліцай,
* Студэнцкім завулкам,
* Магілёўскай вуліцай.
## Архітэктура 
* Дом 2, жылы дом супрацоўнікаў БЧ у стылі савецкага неакласіцызма, пабудаваны ў 1964-65 гг паводле праекта Л.І. Анікінай і Е.Г. Цвінгель;
* Дом 24, жылы дом выкладчыкаў Мінскага фінансавага тэхнікума у стылі савецкага неакласіцызма, пабудаваны ў 1949-1950 гг і знесены ў 2012 г;
* Дом 32, жылы дом супрацоўнікаў Галоўнага упраўлення сбыту нафтапрадукатаў у стылі савецкага неакласіцызма, пабудаваны ў 1951-53 гг;
* Minsk City Mall (д. 1)
* адмінстратыўны будынак НБ РБ (д. 6)
* Атэль Hampton by Hilton Minsk City Center (д. 8)
* Бізнес цэнтр "Тытул" (д. 10)

## Спасылкі 
* Вуліца Льва Талстога ў архітэктурнай базе Рhotobuildings

Катэгорыя:Кастрычніцкі раён (Мінск)
Фёдар Міхайлавіч Юркевіч

**Фёдар Юркевіч** (нар. , ) — беларускі футбаліст, абаронца магілёўскага «Дняпра».

## Клубная кар’ера 
Выступаў за юнацкія каманды магілёўскага «Дняпра», у 2020 годзе пачаў прыцягвацца да трэніровак асноўнай каманды, тады ж падпісаў першы прафесійны кантракт з клубам. У 2021 годзе, пасля выхаду «Дняпра» ў Першую лігу, стаў выступаць у Другой лізе ў складзе рэзервовай каманды «Дняпро-Юні», дзе замацаваўся ў складзе.

Да сезона 2022 стаў рыхтавацца з асноўнай камандай «Дняпра», якая пазней атрымала месца ў Вышэйшай лізе. Дэбютаваў у Вышэйшай лізе 17 красавіка 2022 года ў матчы супраць «Гомеля» (1:3), калі выйшаў на замену ў другім тайме.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Дняпро Магілёў
Катэгорыя:Ігракі ФК Дняпро-2 Магілёў
Высокая брама (Гданьск)

**Высокая брама** () — рэнесансная гарадская брама ў Гданьску, у цяперашні час на адной з галоўных транспартных магістралей цэнтра горада (вуліцы Акопавая і Ягелонскія валы). Да 1895 года знаходзілася ў межах гарадскіх умацаванняў XVI стагоддзя, паміж бастыёнам Святой Эльжбеты і Карскім бастыёнам і была галоўнай уязной брамай у горад, адкрываючы так званы Каралеўскі шлях.

## Гісторыя 
Праект будаўніцтва быў зацверджаны гарадскім саветам у 1586 годзе. Завершаная ў 1588 годзе, брама заставалася нязменнай на працягу 290 гадоў. У 1861 годзе на фасадзе былі праведзены рэстаўрацыйныя работы (пра гэта сведчыць дата, пастаўленая ў некалькіх месцах). У 1878 годзе было вырашана павялічыць прапускную здольнасць - унутраная брама была знесена, а па баках ад брамы былі прабітыя дадатковыя праходы ў насыпу. Больш за тое, пад'ёмны мост праз роў быў заменены пастаяннай дамбай. У 1884 годзе ўсю браму аздобілі рустыкай (якая раней існавала толькі на заходнім фасадзе), а да ўсходняга фасада быў дададзены фрыз з гербам. У 1895 годзе поўнасцю ліквідавалі валы і засыпалі роў. Брама ператварылася ў асобна стаячы будынак у 1903 годзе, таму праезды праз яе былі зачынены. Пасля дэмілітарызацыі Гданьска ў 1920 годзе памяшканні варты перайшлі да турфірмы «Norddeutscher Lloyd». У 1945 годзе пацярпелі ў асноўным скульптурныя ўпрыгажэнні брамы. Рамонт і тэхнічнае абслугоўванне праводзіліся ў 1946, 1949-1950 і 1964-1965 гадах. Толькі ў 1966 годзе зніклая фігура льва ў аздабленні была рэканструявана. Памяшканнямі карысталася польскае турыстычнае агенцтва «Orbis». У 1952 годзе праход быў зноў адкрыты, пакінуўшы закрытыя бакавыя праходы, у якіх, сярод іншых, размяшчаліся пункты турыстычнай інфармацыі. У 2002 годзе браму пераняў Гістарычны музей горада Гданьска, а 22 мая 2012 года тут быў адкрыты Паморскі турыстычны інфармацыйны цэнтр.

Катэгорыя:Славутасці Гданьска
Дзмітрый Паўлавіч Емяльянаў

**Дзмітрый Емяльянаў** (нар. , ) — беларускі футбаліст, нападнік гомельскага «Лакаматыва» (у арэндзе з «Гомеля»).

## Клубная кар’ера 
З сезона 2021 пачаў выступаць за дубль «Гомеля», у канцы года прыцягваўся таксама і да асноўнай каманды. У сакавіку 2022 года падпісаў першы прафесійны кантракт з клубам. 17 красавіка 2022 года дэбютаваў у Вышэйшай лізе, выйшаўшы на замену ў другім тайме матча з магілёўскім «Дняпром» (3:1). Пазней працягваў выступаць за дубль.

У сакавіку 2024 года быў аддадзены ў арэнду гомельскаму «Лакаматыву».

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Гомель
Катэгорыя:Ігракі ФК Лакаматыў Гомель
Дзмітрый Емяльянаў

**Дзмітрый Емяльянаў**:
* Дзмітрый Аляксандравіч Емяльянаў (нар. 1995) — расійскі валейбаліст.
* Дзмітрый Паўлавіч Емяльянаў (нар. 2004) — беларускі футбаліст.
258-я партызанская брыгада імя В. У. Куйбышава

**258-я партызанская брыгада імя В. У. Куйбышава** — партызанская брыгада, створаная ў снежні 1943 года. Дзейнічала на акупіраванай тэрыторыі Любанскага, Старобінскага, Старадарожскага, Глускага, Акцябрскага раёнаў. 28 чэрвеня 1944 года брыгада (287 партызан, 3 атрады) злучылася з Чырвонай Арміяй.

## Склад 
* атрад імя Чапаева (арганізаваны ў снежні 1941 года);
* атрад імя Труцікава (арганізаваны ў чэрвені 1943, названы ў гонар старшыні калгаса А. М. Труцікава, забітага гітлераўцамі);
* атрад імя Будзённага (арганізаваны ў верасні 1943).

## Камандаванне 
### Камандзір 
* Г. М. Сталяроў

### Камісар 
* В. І. Смірноў

### Начальнікі штаба 
* В. П. Волгаў;
* В. С. Дунаеў

## Гісторыя 
Партызаны ўдзельнічалі ў знішчэнні чыгуначных мастоў цераз рэкі Пціч і Бобрык, у жніўні 1943 — у масавым разбурэнні чыгуначнага палатна, у 1943 годзе папсавалі 12,4 км тэлефонна-тэлеграфнай лініі. У студзені, сакавіку і красавіку 1944 года вялі баі з карнікамі, разбілі гарнізоны ў вёсках Даколь, Клетнае, Малінава, Касарычы Глускага, Харомцы Акцябрскага, Сінягова Старадарожскага раёнаў. 27—28 чэрвеня 1944 года разам з брыгадамі 100-й імя Кірава, 161-й імя Катоўскага і 121-й імя Брагіна захапілі і ўтрымлівалі да падыходу Чырвонай Арміі пераправу цераз раку Пціч.

## Памяць 
У 1967 годзе ў вёсцы Азярное Любанскага раёна ў гонар брыгады быў пастаўлены помнік.

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1943 годзе
Катэгорыя:Зніклі ў 1944 годзе
Турэмная вежа (Гданьск)

**Турэмная вежа** () — элемент сярэднявечных умацаванняў Гданьска, які паходзіць з XIV стагоддзя і разам з катоўняй утварае комплекс Перадбрам'я (барбакан) Галоўнага горада.

## Гісторыя 
Падмуркі турэмнай вежы адносяцца да пачатку XIV стагоддзя. Першы этап будаўніцтва - гэта праца гарадскога дойліда Генрыха Унгерадзіна. Перад Доўгай брамай ён паставіў вежу з пераходам і прастакутным унутраным дваром. Наступныя надбудовы паходзяць з 1379–1382 і 1416–1418 гадоў. Самы высокі паверх з аркадамі ўзвёў Генрык Хетцэль. Міхал Энкінгер увянчаў вежу шатровым дахам і чатырма стройнымі вуглавымі вежамі. Дах згарэў у 1577 годзе падчас аблогі Гданьска войскамі караля Стэфана Баторыя.

У 1594 годзе Антоні ван Оберген перабудаваў вежу, увянчаўшы яе барочным купалам. Калі ў 1604 годзе вежа страціла сваё значэнне як элемент умацаванняў Гданьска, яе разам з катоўняй і пераходам аддалі пад турму. На ўсходнім фасадзе турэмнай вежы знаходзіцца слуп ганьбы — месца шматлікіх страт.

Турэмнай вежай сёння карыстаецца Гістарычны музей горада Гданьска, які праводзіў рэстаўрацыйныя работы і завяршыў рэканструкцыю вежы пасля пашкоджанняў апошняй вайны (тады згарэў дах).

З чэрвеня 2006 года ў комплексе Перадбрам'я (турэмная вежа і катоўня) працуе Музей бурштыну. Пасля яго пераводу ў Вялікі млын, запланаванага на сярэдзіну 2021 года, гэтую выставачную плошчу павінен заняць Музей рэканструкцыі Гданьска.

Катэгорыя:Славутасці Гданьска
Клён ясенялісты

**Клён ясенялісты** (*Acer negundo*) — лістападнае дрэва падсямейства кляновых.

## Апіcанне 
Дрэва да 20-25 м вышынёй і да 1 м у дыяметры, з шырокай яйцападобнай або круглявай кронай і шэрай патрэсканай карой. Маладыя парасткі аліўкава-зялёныя або бураватыя да фіялетавых, бліскучыя, голыя, з шэрым налётам. Бакавыя пупышкі прыціснутыя, яйцападобныя або круглявыя, 3-7 мм даўжынёй. Лісце складанае, непарнаперыстае, з 3-9 яйцападобнымі, авальнымі або прадаўгаватымі лісточкамі, 5-10 см даўжынёй, на верхавіне завостранае і да асновы звужанае, па краі зубчастае; верхні лісточак часта трохлопасцевы; зверху і знізу лісце светла-зялёнае.

Расліна двухдомная. Кветкі жаўтлява-зялёныя, звычайна без вянца, песцікавыя — у доўгіх павіслых гронках ля асновы парасткаў апошняга года; тычынкавыя — пучкамі ў пазухах лісця, тычынкі доўгія. Двухкрылаткі разыходзяцца пад вострым вуглом, насенныя гнёзды верацянопадобна ўздутыя, крыло ў насеннага гнязда звужанае, а затым пашыранае, з загнутым верхнім краем. Плады 2,5-5 см даўжынёй, выспяваюць увосень.

## Пашырэнне 
Натуральны арэал — лясы цэнтральнай часткі Паўночнай Амерыкі, у т.л. Новая Англія і Антарыа да Мінесоты, Небраскі, Канзаса, Тэхаса і Фларыды. Сустракаецца ён таксама ў гарах Мексікі і ў Гватэмале.

У Еўропу быў завезены разам з многімі іншымі амерыканскімі раслінамі ў XVII ст. і ўпершыню зарэгістраваны ў Англіі ў 1688 годзе. Сфарміраваў на тэрыторыі Еўразіі шырокі другасны арэал. На Беларусі сустракаецца па ўсёй тэрыторыі, месцамі ўтварае значныя зараснікі; у поймах рэк Заходні Буг, Мухавец, Прыпяць вядомы монадамінантныя згуртаванні. Праяўляе інвазійныя ўласцівасці, гэта значыць выйшаў з-пад кантролю чалавека і хутка распаўсюджваецца; здольны наносіць істотную шкоду, у тым ліку біяразнастайнасці.

## Асаблівасці біялогіі 
Вельмі актыўны і рухомы, валодае высокай хуткасцю росту і ўстойлівы да забруджвання паветра. Пасяляецца ў наваколлях гарадоў і пасёлкаў спачатку на парушаных месцах, але неўзабаве ўкараняецца і ў прыродныя супольнасці. Працэс рассялення ідзе параўнальна хутка, бо ў стадыю плоданашэння ён уступае ўжо ва ўзросце 6-7 гадоў, і змена яго пакаленняў адбываецца хутчэй, чым у іншых відаў дрэў. Недаўгавечны.

## Галерэя пылку 

Файл:Acer negundo zoom10 14-09-25 1.png|Пылок з павелічэннем 10х
Файл:Acer negundo zoom40 14-09-25 2.png|З павелічэннем 40х
Файл:Acer negundo zoom60 14-09-25 1.png|З павелічэннем 60х

## Выкарыстанне 
Выкарыстоўваецца ў азеляненні. Вядомы як цукранос.

Яго драўніна прыдатная для вырабу мэблі, можа выкарыстоўвацца ў папяровай прамысловасці. 

Катэгорыя:Дрэвы
Катэгорыя:Клён
Катэгорыя:Расліны, апісаныя ў 1753 годзе
Вуліца Сяргея Ясеніна (Мінск)

**Вуліца Сяргея Ясеніна** — вуліца ў Маскоўскім раёне Мінска, цэнтральная вуліца жылога раёна Малінаўка. Даўжыня вуліцы — 4,15 км.

Названа ў гонар паэта Сяргея Ясеніна.

## Размяшчэнне 
* Пачынаецца ад праспекта Дзяржынскага каля скрыжавання, утворанага праспектам Дзяржынскага і вуліцамі Ясеніна і Яна Чачота.
* Заканчваецца ля Слабадской вуліцы, за 140 метраў ад МКАД.
* Перасякае вуліцы Касманаўтаў, Громава і Рафіева, мае Т-падобныя скрыжаванні са Слабадскім праездам і вуліцы Слабадской (вуліца Слабадская пачынаецца і заканчваецца ля вуліцы Ясеніна).
* Да скрыжавання з вуліцай Касманаўтаў аддзяляе мікрараён Малінаўка-1 (альтэрнатыўная назва — Паўднёвы Захад-5) ад мікрараёнаў Малінаўка-9 і Малінаўка-8.
* Пасля перасячэння з вуліцай Касманаўтаў з’яўляецца мяжой мікрараёнаў Малінаўка-7, Малінаўка-6, Малінаўка-5, Малінаўка-4.

## Будынкі і збудаванні 
* Касцёл Святога Антонія Падуанскага
* Гандлёвы цэнтр «Maximus JSC Sabanikh»
* Дыспетчарская станцыя «Малінаўка-4»
* 8-я гарадская дзіцячая клінічная паліклініка
* 5-я гарадская клінічная паліклініка
* 25-я цэнтральная раённая паліклініка Маскоўскага раёна г. Мінска

## Грамадскі транспарт 
* Па вуліцы пракладзеныя маршруты грамадскага транспарту (аўтобусныя, тралейбусныя, электрабусныя, маршрутнага таксі, метро).

## Спасылкі 
Катэгорыя:Маскоўскі раён (Мінск)
Катэгорыя:Малінаўка (жылы раён)
Цімафей Аляксеевіч Мартынаў

**Цімафей Мартынаў** (нар. , ) — беларускі футбаліст, нападнік расійскага клуба «Арэнбург» і моладзевай зборнай Беларусі.

## Клубная кар’ера 
Пачынаў займацца футболам у структуры «Мінска», пазней перабраўся ў акадэмію брэсцкага «Дынама», а ў пачатку 2021 года далучыўся да «Руха», дзе з лета стаў выступаць за дубль. У сакавіку 2022 года, пасля таго як брэсцкі клуб зняўся з Вышэйшай лігі, стаў іграком «Мінска». Дэбютаваў у Вышэйшай лізе 9 красавіка 2022 года, выйшаўшы на замену ў канцы сустрэчы з жодзінскім «Тарпеда-БелАЗ» (1:0). У далейшым працягваў з’яўляцца на полі, пераважна выходзячы на замену, а ў сезоне 2023 замацаваўся ў стартавым складзе і з 6 галамі стаў найлепшым бамбардзірам каманды.

У лютым 2024 года перайшоў у расійскі «Арэнбург».

## Міжнародная кар’ера 
У кастрычніку 2021 года гуляў за юнацкую зборную Беларусі (да 17 гадоў) у кваліфікацыйным раўндзе чэмпіянату Еўропы.

У лістападзе 2023 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

7 верасня 2023 года дэбютаваў у моладзевай зборнай Беларусі (да 21 года), калі выйшаў на замену ў другім тайме адборачнага матча чэмпіянату Еўропы 2025 супраць Фарэрскіх астравоў (2:3).

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Рух Брэст
Катэгорыя:Ігракі ФК Мінск
Катэгорыя:Ігракі ФК Арэнбург
Яўген Ігаравіч Сакута

**Яўген Сакута** (нар. , ) — беларускі футбаліст, паўабаронца дзяржынскага «Арсенала».

## Клубная кар’ера 
Выхаванец гродзенскай СДЮШАР «Нёман», у пачатку 2015 года далучыўся да Акадэміі АБФФ. Па заканчэнні навучання ў ліпені 2017 года вярнуўся ў «Нёман», дзе стаў выступаць за дубль. У ліпені 2018 года быў аддадзены ў арэнду ў «Смаргонь», дзе правёў 6 матчаў у Першай лізе. Па заканчэнні сезона ў лістападзе 2018 года пакінуў смаргонскі клуб.

У 2019—2020 гадах гуляў за дубль «Нёмана», у ліпені 2020 года быў арандаваны пінскай «Хваляй», дзе чаргаваў выхады ў стартавым складзе і на замену. У сакавіку 2021 года падоўжыў кантракт з «Нёманам» на два гады і на правах арэнды далучыўся да бабруйскай «Белшыны». У бабруйскай камандзе пераважна выхадзіў на замену, дапамог «Белшыне» па выніках сезона 2021 вярнуцца ў Вышэйшую лігу.

У снежні 2021 года па заканчэнні арэнды вярнуўся ў «Нёман» і са студзеня 2022 года пачаў рыхтавацца да новага сезона з гродзенскай камандай. 16 красавіка 2022 года дэбютаваў у Вышэйшай лізе, выйшаўшы на замену ў канцы сустрэчы з «Іслаччу» (1:1). У далейшым працягваў часам выхадзіць на замену.

У сакавіку 2023 года па пагадненні бакоў разарваў кантракт з «Нёманам» і неўзабаве стаў іграком дзяржынскага «Арсенала». Па выніках сезона 2023 дапамог камандзе вярнуцца ў Вышэйшую лігу. У лютым 2024 года падоўжыў кантракт з дзяржынскім клубам.

## Міжнародная кар’ера 
У кастрычніку 2016 года гуляў за юнацкую зборную Беларусі (да 17 гадоў) у кваліфікацыйным, а ў сакавіку 2017 года — у элітным раўндах чэмпіянату Еўропы.

У кастрычніку 2018 года гуляў за юніёрскую зборную Беларусі (да 19 гадоў) у кваліфікацыйным раўндзе чэмпіянату Еўропы.

## Дасягненні 
*  Пераможца Першай лігі чэмпіянату Беларусі: 2023

## Статыстыка выступленняў 
## Крыніцы 
## Спасылкі 
* 

Катэгорыя:Футбалісты Беларусі
Катэгорыя:Ігракі ФК Нёман Гродна
Катэгорыя:Ігракі ФК Смаргонь
Катэгорыя:Ігракі ФК Хваля Пінск
Катэгорыя:Ігракі ФК Белшына
Катэгорыя:Ігракі ФК Арсенал Дзяржынск
Партызанская брыгада імя М. І. Калініна (Л. І. Сарока)

**Партызанская брыгада імя М. І. Калініна** — партызанская брыгада, створаная ў снежні 1943 года на базе атрада імя Калініна. Дзейнічала на акупіраванай тэрыторыі Рудзенскага, Мінскага, Пухавіцкага раёнаў. У сакавіку 1944 года брыгада была расфарміравана, з яе асабовага складу быў узноўлены партызанскі атрад імя М. І. Калініна Мінскай вобласці і сфарміраваны атрад імя Калініна ў Баранавіцкай вобласці. Партызаны праводзілі аперацыі на нямецкіх камунікацыях, вялі разведвальную работу ў Мінску.

## Склад 
* атрад імя Арджанікідзе;
* атрад імя Кірава;
* атрад імя Молатава.

## Камандаванне 
### Камандзір 
* Л. І. Сарока

### Камісар 
* П. А. Сачок

### Начальнік штаба 
* А. Ф. Дубінін

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1943 годзе
Катэгорыя:Зніклі ў 1944 годзе
Цімафей Юр’евіч Юрасаў

**Цімафей Юрасаў** (нар. , ) — беларускі футбаліст, брамнік жодзінскага «Тарпеда-БелАЗ» і моладзевай зборнай Беларусі.

## Клубная кар’ера 
Выхаванец мінскай СДЮШАР «Дынама», гуляў за юнацкія каманды мінскага «Дынама». У ліпені 2018 года падпісаў першы прафесійны кантракт з клубам. З 2019 года пачаў выступаць за дубль дынамаўцаў.

У студзені 2022 года быў аддадзены ў арэнду ў «Іслач». 10 красавіка 2022 года дэбютаваў у Вышэйшай лізе, выйшаўшы на замену ў першым тайме матча з салігорскім «Шахцёрам» (1:1). У далейшым заставаўся другім брамнікам каманды, зрэдку з’яўляўся на полі. Па заканчэнні сезона 2022 пакінуў «Іслач».

У студзені 2023 года падпісаў кантракт з жодзінскім «Тарпеда-БелАЗ».

## Міжнародная кар’ера 
У кастрычніку 2019 года быў у складзе юнацкай зборнай Беларусі (да 17 гадоў) на кваліфікацыйным раўндзе чэмпіянату Еўропы, аднак на поле не выхадзіў.

29 сакавіка 2022 года дэбютаваў у моладзевай зборнай Беларусі, адгуляўшы другі тайм таварыскага матча супраць Азербайджана (3:1).

## Дасягненні 
*   Бронзавы прызёр чэмпіянату Беларусі: 2023
*  Уладальнік Кубка Беларусі: 2023
*  Уладальнік Суперкубка Беларусі: 2024

## Статыстыка выступленняў 
## Крыніцы 
Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК Дынама Мінск
Катэгорыя:Ігракі ФК Іслач
Катэгорыя:Ігракі ФК Тарпеда-БелАЗ
Міраслаў Андрэевіч Хлебасолаў

**Міраслаў Хлебасолаў** (нар. , Баранавічы) — беларускі футбаліст, нападнік крымскага клуба «Акіян» з Керчы.

Бацька Міраслава Андрэй Хлебасолаў і старэйшы брат Дзмітрый Хлебасолаў таксама з’яўляюцца футбалістамі.

## Клубная кар’ера 
Выхаванец «Баранавічаў», дэбютаваў за клуб 12 ліпеня 2015 года ў матчы супраць «Смаргоні» (1:1). Хутка пасля гэтага далучыўся да акадэміі іспанскага «Левантэ», дамоўленасць аб гэтым была дасягнута яшчэ ў сакавіку 2015 года. У сакавіку 2017 года падпісаў двухгадовы кантракт з «Левантэ», аднак гуляў толькі за моладзевы склад і не прыцягваўся да асновы.

У сакавіку 2018 года вярнуўся ў «Баранавічы», дзе замацаваўся ў стартавым складзе. У ліпені 2018 года пакінуў каманду, але праз некалькі месяцаў вярнуўся ў клуб. Са студзеня 2019 года стаў трэніравацца са «Смалявічамі» і пачаў сезон у складзе каманды, аднак пераважна толькі выхадзіў на замену ў ліпені пакінуў клуб.

У сакавіку 2020 года стаў іграком пінскай «Хвалі», у жніўні 2020 года па пагадненні бакоў пакінуў клуб і неўзабаве перайшоў у «Ліду», дзе замацаваўся ў стартавым складзе. У пачатку 2021 года праходзіў прагляд у брэсцкім «Дынама», аднак у лютым папоўніў склад петрыкаўскага «Шахцёра». Пакінуў клуб у снежні 2021 года.

У сакавіку 2022 года трэніраваўся з «Крумкачамі», а неўзабаве адправіўся на прагляд у «Энергетык-БДУ» і падпісаў кантракт з клубам. Дэбютаваў у Вышэйшй лізе 17 красавіка 2022 года ў матчы супраць брэсцкага «Дынама» (2:1), вышаўшы на замену ў канцы сустрэчы. У маі 2022 года пакінуў каманду.

У жніўні 2022 года далучыўся да крымскага клуба «Акіян» з Керчы.

## Міжнародная кар’ера 
У верасні і кастрычніку 2015 года ў складзе юнацкай зборнай Беларусі (да 17 гадоў) прымаў удзел у адборачным раўндзе чэмпіянату Еўропы.

У кастрычніку 2017 года ў складзе юніёрскай зборнай Беларусі (да 19 гадоў) прымаў удзел у адборачным раўндзе чэмпіянату Еўропы.

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Баранавічы
Катэгорыя:Ігракі ФК Смалявічы
Катэгорыя:Ігракі ФК Хваля Пінск
Катэгорыя:Ігракі ФК Ліда
Катэгорыя:Ігракі ФК Шахцёр Петрыкаў
Катэгорыя:Ігракі ФК Энергетык-БДУ
Катэгорыя:Ігракі ФК Акіян Керч
300-я партызанская брыгада імя К. Я. Варашылава

**300-я партызанская брыгада імя К. Я. Варашылава** — партызанская брыгада, створаная ў сакавіку 1942 года. Дзейнічала на акупіраванай тэрыторыі Капыльскага, Уздзенскага, Дзяржынскага, Чырвонаслабодскага, Нясвіжскага раёнаў. 2 ліпеня 1944 года брыгада (1204 партызаны, 4 атрады) злучылася з Чырвонай Арміяй.

## Склад 
Брыгада была арганізавана на базе атрадаў імя Катоўскага (арганізаваны ў сакавіку 1942 года на базе групы В. Р. Яроменкі, якая дзейнічала з верасня 1941 года), «Баявы» (пазней партызанскі атрад «Баявы» імя Дунаева), імя Пархоменкі, вылучаных партызанскай брыгадай імя К. Я. Варашылава. У жніўні 1943 атрады «Баявы» і імя Аляксандра Неўскага перададзены ў Беластоцкае партызанскае злучэнне; на базе атрадаў «25 гадоў Кастрычніка» і імя Фурманава створана 200-я партызанская брыгада імя К. К. Ракасоўскага. У верасні 1943 года быў вылучаны атрад імя Пархоменкі, у маі 1944 на яго базе была створана 32-я партызанская брыгада імя М. І. Калініна.

На момант злучэння з Чырвонай Арміяй у склад брыгады ўваходзілі:
* атрад імя Катоўскага;
* атрад «Патрыёт Радзімы»;
* атрад імя Кутузава;
* атрад імя Багдана Хмяльніцкага.

## Камандаванне 
### Камандзір 
* В. Р. Яроменка

### Камісары 
* І. С. Савелаў;
* М. С. Сцяпанаў.

### Начальнікі штаба 
* Я. П. Грыцаневіч;
* М. Ю. Баранаў;
* І. І. Радчанка.

## Гісторыя 
Партызаны ў жніўні 1943 года ўдзельнічалі ў «рэйкавай вайне» (перагон Коласава — Негарэлае); 20 чэрвеня 1944 года на ўчастку Баранавічы — Цімкавічы падарвалі больш за 400 рэек. У лютым 1943 вялі баі з карнікамі, прарвалі блакаду і выйшлі ў паўночна-ўсходнія раёны Пінскай вобласці, потым у Капыльскі раён, дзе 12 красавіка 1943 года правялі баі каля вёсак Заракаўцы і Савічы і выйшлі ў Уздзенскі раён. 14 снежня 1943 года разам з брыгадамі 27-й імя Чапаева і 200-й імя Ракасоўскага на шашы Мінск — Слуцк каля вёскі Валяр’яны знішчылі нямецкую аўтакалону: разбілі 20 грузавых, 1 легкавую аўтамашыны, падбілі бранявік, 3 гарматы. У баі немцы страцілі каля 170 салдат. 28 чэрвеня 1944 года занялі гарадскі пасёлак Узда і ўтрымлівалі яго да падыходу Чырвонай Арміі.

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1942 годзе
Катэгорыя:Зніклі ў 1944 годзе
Ілья Русланавіч Свірыдзенка

**Ілья Свірыдзенка** (нар. , Асіповічы) — беларускі футбаліст, абаронца салігорскага «Шахцёра» і моладзевай зборнай Беларусі.

## Клубная кар’ера 
Выхаванец Асіповіцкай ДЮСШ, з 2019 года пачаў выступаць за дубль салігорскага «Шахцёра», дзе хутка замацаваўся ў складзе. У 2022 годзе стаў прыцягвацца да асноўнай каманды. Дэбютаваў у Вышэйшай лізе 10 красавіка 2022 года, выйшаўшы на замену ў канцы матча з «Іслаччу» (1:1).

У ліпені 2022 года быў пераведзены ў петрыкаўскі «Шахцёр». У лістападзе 2022 года вярнуўся ў асноўную каманду.

## Міжнародная кар’ера 
21 верасня 2022 года дэбютаваў у моладзевай зборнай Беларусі, калі выйшаў у стартавым складзе ў таварыскім матчы супраць Расіі (1:6) і быў заменены ў другім тайме.

## Дасягненні 
*  Уладальнік Суперкубка Беларусі: 2023

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі ФК Шахцёр Салігорск
Катэгорыя:Ігракі ФК Шахцёр Петрыкаў
Ілья Ігаравіч Чарняк

**Ілья Чарняк** (нар. , Яроміна, Гомельскі раён) — беларускі футбаліст, нападнік брэсцкага «Дынама» і нацыянальнай зборнай Беларусі.

## Клубная кар’ера 
Выхаванец гомельскай СДЮШАР-8, у 2019 годзе выступаў за дубль «Гомеля», дзе хутка замацаваўся ў складзе. Таксама некаторы час гуляў у міні-футбол за БЧ, дзе стаў наймаладзейшым іграком і аўтарам гола ў гісторыі клуба. У 2020 годзе перабраўся ў салігорскі «Шахцёр», дзе таксама гуляў за дубль, часам прыцягваўся да асноўнай каманды.

У лютым 2021 года быў аддадзены ў арэнду ў заграбскае «Дынама II». У студзені 2022 года па заканчэнні арэнды вярнуўся ў «Шахцёр» і стаў рыхтавацца да сезона з асноўнай камандай салігорцаў. 16 красавіка 2022 года дэбютаваў у Вышэйшай лізе, адгуляўшы першы тайм у матчы супраць барысаўскага БАТЭ (0:1). У далейшым працягваў рэгулярна з’яўляцца ў стартавым складзе каманды.

У лютым 2023 года пакінуў «Шахцёр» і хутка стаў іграком грозненскага «Ахмата». Па заканчэнні сезона ў чэрвені 2023 года пакінуў грозненскі клуб. У ліпені 2023 года далучыўся да казахстанскага «Каспія», які пакінуў у лістападзе 2023 года пасля таго, як клуб страціў месца ў Прэм’ер-лізе.

У студзені 2024 года падпісаў кантракт з мінскім «Дынама». У ліпені 2024 года разарваў кантракт са сталічным клубам і перайшоў у «Дынама» з Брэста.

## Міжнародная кар’ера 
21 верасня 2022 года дэбютаваў у моладзевай зборнай Беларусі, калі выйшаў у стартавым складзе ў таварыскім матчы супраць Расіі (1:6) і быў заменены ў другім тайме.

26 сакавіка 2024 года дэбютаваў у нацыянальнай зборнай Беларусі, калі выйшаў на замену ў другім тайме таварыскага матча супраць Мальты (0:0).

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ў міні-футбол Беларусі
Катэгорыя:Ігракі ФК Гомель
Катэгорыя:Ігракі ФК Шахцёр Салігорск
Катэгорыя:Ігракі ФК Дынама II Заграб
Катэгорыя:Ігракі ФК Ахмат Грозны
Катэгорыя:Ігракі ФК Каспій Актау
Катэгорыя:Ігракі ФК Дынама Мінск
Катэгорыя:Ігракі ФК Дынама Брэст
Катэгорыя:МФК БЧ
Сезон 2021/2022 «Асторыі» Быдгашч

У сезоне 2021/2022 баскетбольны клуб Асторыя з Быдгашчы прымаў удзел:
* Чэмпіянат Польшчы 2021/2022 (**9 месца**),
 
## Склад каманды 
*  Карал Кута (пакінуў клуб у студзені 2022 года)
*  Матэвуш Зембскі
*  Анджэй Плута
*  Дорыян Шытэнхол
*  Міхал Александровіч
*  Родэрык Камфор (з лістапада 2021 года)
*  Міхал Хілінскі
*  Дамінікас Дамаркас (пакінуў клуб у кастрычніку 2021 года)
*  Пол Ёргенсен (пакінуў клуб у кастрычніку 2021 года)
*  Клавс Чаварс
*  Кацпер Гжэлак
*  Міхал Красуцкі
*  Патрык Кендэл
*  Алан Хэрндан
*  Маркус Лончар (пакінуў клуб у кастрычніку 2021 года)
*  Якуб Нізёль
*  Уэс Вашпун (з кастрычніка 2021 года)

## Трэнеры каманды 
*  Артур Гронэк (галоўны трэнер)
*  Гжэгаж Скіба (асістэнт)
*   Марцін Вазняк (асістэнт)
*  Якуб Лорэнц (трэнер фізічнай падрыхтоўкі)
*  Лукаш Кулікавец (фізіятэрапеўт)

## Спасылкі 
* Enea Abramczyk Astoria Bydgoszcz 

2021/2022
Асторыя Быдгашч
Гайдай

**Гайдай** — прозвішча.

## Вядомыя асобы 
* Леанід Іовіч Гайдай — савецкі і расійскі кінарэжысёр, сцэнарыст, акцёр.
* Сяргей Уладзіміравіч Гайдай — украінскі дзяржаўны дзеяч.
Аміраў

**Аміраў** — прозвішча.

## Вядомыя асобы 
* Артур Аміраў — беларускі дыджэй
* Фікрэт Мешады Джаміль аглы Аміраў — азербайджанскі савецкі кампазітар, кінакампазітар, педагог
Cara al Sol

**Cara al Sol** () — гімн Іспанскай фалангі, напісаны ў 1935 годзе. Аўтар мелодыі — Хуан Тэльерыя, слоў — Хасэ Антоніа Прыма дэ Рывэра, часткова Дыанісіа Рыдруэха і Рафаэль Санчэс Масас.

Шырока ўжываўся ў Іспаніі падчас улады Франсіска Франка.

## Словы 
Часта пасля выканання гучаць лозунгі ўзору:

¡España — una! ¡España — grande! ¡España — libre! (), таксама могуць:

¡José Antonio Primo de Rivera — presente! ¡Arriba España! ¡Viva España!

## Цяперашні час 
Падчас дыктатуры Франка песня актыўна ўжывалася роўна з гімнам Іспаніі. Цяпер ужываецца рознымі правымі ў Іспаніі.

У фільме Los girasoles ciegos (2008) ёсць сцэна спявання Cara al Sol дзецьмі ў школе.

Катэгорыя:Творы 1935 года
Катэгорыя:1935 год у Іспаніі
The Sunday Times

**Sunday Times** (з ) — нядзельная шырокафарматная газета, выходзіць у Вялікабрытаніі. Выдаецца Times Newspapers Ltd, даччынай кампаніяй News International, якой, у сваю чаргу, валодае News Corporation. Times Newspapers таксама валодае The Times, аднак абедзве гэтыя газеты былі заснаваны незалежна адзін ад аднаго і сталі належаць аднаму ўладальніку толькі ў 1966 годзе. News International Руперта Мёрдока набыла абедзве газеты ў 1981 годзе. Кожны год у красавіку, пачынаючы з 1989 года, у якасці дадатку да газеты публікуецца «спіс багатых» () — спіс 1000 самых багатых людзей або сем’яў, якія пражываюць у Злучаным Каралеўстве, па аналогіі з амерыканскім спісам Форбс 400.

У той час як The Times мае значна меншы тыраж, чым The Daily Telegraph, самая шматтыражная ў Злучаным Каралеўстве сур’ёзная штодзённая газета, «Сандзі таймс» займае дамінуючую пазіцыю на рынку якасных нядзельных выданняў; тыраж у 1,3 млн асобнікаў роўны тыражу The Sunday Telegraph, The Observer і The Independent on Sunday, разам узятых.

Катэгорыя:Газеты Вялікабрытаніі
Карэн Карпентэр

**Карэн Эн Карпентэр** (; 2 сакавіка 1950 — 4 лютага 1983) — амерыканская спявачка і барабаншчыца. З 1969 года да сваёй смерці была ўдзельніцай гурта «The Carpenters», заснаванага ёю разам з братам Рычардам.

З 1970 па 1984 год 17 сінглаў гурта патрапілі ў амерыканскі хіт-парад Top 20 Hits. «Carpenters» маюць 10 «залатых» сінглаў, дзевяць «залатых» альбомаў, шэсць «мультыплацінавых» альбомаў. Яны тройчы станавіліся ўладальнікамі прэміі Грэмі. На сённяшні дзень прададзена звыш 100 млн запісаў гурта.

З 1967 года Карэн пачала сядзець на дыетах і да 1975 года моцна схуднела. 4 лютага 1983 года Карэн зрабілася дрэнна з сэрцам у доме бацькоў. Яе даставілі ў бальніцу, дзе яна памерла праз 20 хвілін. Прычынай смерці была названая сардэчная недастатковасць, выкліканая анарэксіяй.

## Спасылкі 
* Афіцыйны сайт 
* Карен Карпентер на сайце kinokoisk.ru
Billboard

**Billboard** (**Білборд**) — штотыднёвы амерыканскі часопіс, прысвечаны музычнай індустрыі. Ён ахоплівае практычна ўсе аспекты гэтага бізнесу, у тым ліку штотыднёвыя навіны, аўтарскія артыкулы, продажу аўдыё- і відэаносьбітаў, інтэрнэт-загрузкі і гэтак далей, аднак найбольш вядомы сваімі хіт-парадамі. Самыя важныя з іх — Billboard Hot 100, які змяшчае лепшыя 100 песень па-за залежнасці ад жанру і часта выкарыстоўваецца для ранжыравання па папулярнасці песень у ЗША, і Billboard 200 — хіт-парад па продажах альбомаў. Па выніках штогадовых продажаў часопіс прысуджае ўзнагароды Billboard Music Awards.

У канцы 1990-х гадоў часопіс «Billboard« быў названы «бібліяй» гуказапісвальнай індустрыі, а меркаванне «Billboard» лічыцца «залатым стандартам».

Катэгорыя:Часопісы ЗША
Катэгорыя:Штотыднёвыя часопісы
Катэгорыя:Часопісы на англійскай мове
Партызанская брыгада «Дзядзькі Колі»

**Партызанская брыгада «Дзядзькі Колі»** — партызанская брыгада, створаная ў сакавіку 1942 года. Дзейнічала на акупіраванай тэрыторыі Барысаўскага, Бягомльскага, Лагойскага, Плешчаніцкага, Смалявіцкага раёнаў. 28 чэрвеня 1944 брыгада (1042 партызаны, 7 атрадаў) злучылася з Чырвонай Арміяй. Камандзіру брыгады П. Р. Лапаціну, разведчыцы Н. В. Траян было прысвоена званне Героя Савецкага Саюза.

## Склад 
Брыгада была створана на базе атрадаў «Дзядзькі Колі» (арганізаваны ў маі 1942 года, пазней — атрад імя Дзяржынскага), «Камунар» (арганізаваны ў маі 1942), імя Сталіна і імя Чапаева (арганізаваны ў красавіку 1942), «За Бацькаўшчыну» (арганізаваны ў ліпені 1942, у чэрвені 1943 расфарміраваны), групы Г. Р. Каўзановіча («Дзеда Гаўрылы»).

На дату злучэння брыгады з Чырвонай Арміяй у яе склад уваходзілі:
* атрад імя Дзяржынскага;
* атрад «Камунар»;
* атрад імя Сталіна;
* атрад імя Чапева;
* атрад «Бура»;
* атрад «За Савецкую Радзіму»;
* атрад імя Гастэлы.

## Камандаванне 
### Камандзір 
* П. Р. Лапацін

### Камісары 
* А. Ц. Язубчык;
* М. М. Чуліцкі.

### Начальнікі штаба 
* В. П. Бальшакоў;
* А. Л. Валошын.

## Гісторыя 
Партызаны праводзілі дыверсіі на ўчастку чыгункі Мінск — Барысаў, Мінск — Маладзечна і шашы Мінск — Барысаў. У «рэйкавай вайне» падарвалі больш за 1,9 тыс. рэек, 5 чыгуначных мастоў. У снежні 1942 і жніўні 1943 гадоў нападалі на гарнізон у вёсцы Зембін, у маі — чэрвені 1943 вялі баі з фашыстамі, якія праводзілі карную аперацыю «Котбус», у красавіку — маі 1944 года — з нямецкім палком, які падтрымлівалі самалёты, танкі і артылерыя. Вялі баі ў чэрвені 1944 у раёне возера Палік. У час наступлення Чырвонай Арміі забяспечылі пераправу 35-й гвардзейскай танкавай брыгадзе цераз рэку Цна.

## Памяць 
У 1964 годзе ў пасёлку Ганцавічы Барысаўскага раёна ў гонар брыгады быў пастаўлены абеліск.

## Гл. таксама 
* Плешчаніцкая аперацыя

## Літаратура 
* 

Катэгорыя:Савецкія партызанскія злучэнні, брыгады і атрады на акупіраванай тэрыторыі Беларусі (1941—1944)
Катэгорыя:З’явіліся ў 1942 годзе
Катэгорыя:Зніклі ў 1944 годзе
Рафал Ляшчынскі (1526—1592)

**Рафал Ляшчынскі** (; каля 1526—1592) — польскі дзяржаўны дзеяч.

## Біяграфія 
Паходзіў са шляхецкага роду Ляшчынскіх герба «Вянява». Нарадзіўся ў сям’і Яна.

## Сям'я 
Рафаіл Ляшчынскі быў двойчы жанаты. У 1543/1544 годзе  ажаніўся з Барбарай з Вольскіх, у шлюбе з якой меў дзяцей:

* Ян Ляшчынскі (пам. 1588/1589), староста радзяёўскі;
* Анджэй Ляшчынскі (каля 1559—1606), ваявода брэсцка-куяўскі.

Да 1574 года другі раз ажаніўся з Ганнай Коржбак Завадскай, дачкой графа Генрыка Коржбака. Дзеці:

* Вацлаў Ляшчынскі (1576—1628), кашталян калішскі, канцлер вялікі каронны;
* Катажына Ляшчынская (пам. пасля 1582), 1-ы муж Вацлаў Астрораг (пам. 1574), 2-і муж ротмістр двара каралевы Ян Канецкі;
* Мар'яна Ляшчынская (1574—1642), 1-ы муж з 1592 года кашталян радамскі Анджэй Фірлей (пам. 1609), 2-і муж з 1611 года князь Януш Заслаўскі (1560—1629);
* Барбара Ляшчынская, жонка падкаморага пазнаньскага Уладзіслава Пшыемскага;
* Ганна Ляшчынская, жонка Ежы Латальскага.

## Літаратура 
* 

## Спасылкі 
Катэгорыя:Кашталяны срэмскія
Катэгорыя:Старосты радзяёўскія
Андрэй Ляшчынскі (1559—1606)

**Андрэй Ляшчынскі** (; каля 1559 — ) — польскі дзяржаўны дзеяч.

## Біяграфія 
Паходзіў са шляхецкага роду Ляшчынскіх герба «Вянява». Нарадзіўся ў сям’і Рафала.

Належаў да чэшскіх братоў. Удзельнічаў у пратэстанцка-праваслаўным Віленскім з’ездзе ў 1599 годзе.

## Сям’я 
Ляшчынскі быў жанаты тройчы — з Ганнай з Фірлеяў, з князёўнай Феадорай з Сангушкаў і Соф’яй з Апалінскіх. У першым шлюбе нарадзіліся Рафал, Катажына і Барбара; у трэцім — Ян, Пшэцлаў і Вацлаў.

## Літаратура 
* 

## Спасылкі 
Катэгорыя:Старосты накельскія
Сяргей Уладзіміравіч Гайдай

**Сяргей Уладзіміравіч Гайдай** (, г. Севераданэцк Луганскай вобласці Украіны)&nbsp;— кіраўнік  (кіраўнік абласной ) з 25 кастрычніка 2019 года.

## Адукацыя 
У 2014 годзе скончыў  па спецыяльнасці «Фінансы і крэдыт».

У 2019 годзе скончыў Акадэмію дзяржаўнага кіравання пры Прэзідэнце Украіны з адзнакай (дзяржаўнае кіраванне).

## Кар’ера 
З 2000 па 2015 год&nbsp;— на кіруючых пасадах прыватных прадпрыемстваў у Кіеве.

З 2005 года&nbsp;— генеральны дырэктар ТАА «Дембуд».

## Палітычная дзейнасць 
У 2008—2010 гадах працаваў памочнікам дэпутата  Аляксея Рэзніка.

З 2014 па 2015 год працаваў дарадцам кіраўніка Абухіўскай РДА ў Кіеўскай вобласці.

З 2015 года дэпутат Мукачэўскай раённай рады VII класа.

8 верасня 2015&nbsp;— 28 лістапада 2018&nbsp;— кіраўнік Мукачэўскай раённай дзяржаўнай адміністрацыі, беспартыйны.

Быў дарадцам  кіраўніка  .

## Узнагароды і адзнакі 
* Ордэн Свяціцеля Мікалая Цудатворца (2017)&nbsp;— за заслугі перад УПЦ МП і дабрачыннасць;
* Адзнака Мукачаўскай епархіі УПЦ МП (2017);
* Адзнака «За службу дзяржаве» (2016);
* Адзнака камандуючага Аб’яднанымі сіламі «Казацкі крыж» I ступені (2020);
* Адзнака «За мужнасць і прафесіяналізм» (2020);
* Медаль «Аперацыя аб’яднаных сіл. За перамогу і вернасць» (2020) ;
* Медаль Нацыянальнай гвардыі Украіны «За ўзаемадзеянне» (2020);
* Адзнака Рады нацыянальнай бяспекі і абароны Украіны «Абаронца Украіны» (2020);
* Медаль Дзяржаўнай пагранічнай службы Украіны «За садзейнічанне ў ахове дзяржаўнай мяжы» (2020 г.);
* Ганаровы знак Галоўнакамандуючага Узброенымі Сіламі Украіны «За заслугі перад Узброенымі Сіламі Украіны» (2020);
* Медаль Міністэрства абароны Украіны «За садзейнічанне Узброеным Сілам Украіны» (2020)  ;
* Памятны знак Дэпартамента дзяржаўнай аховы Украіны «За садзейнічанне дзяржаўнай ахове Украіны» (2021).
* Ордэн Багдана Хмяльніцкага III ступені (6 сакавіка 2022 г.)&nbsp;— *за значны асабісты ўклад у абарону дзяржаўнага суверэнітэту і тэрытарыяльнай цэласнасці Украіны, мужнасць і самаадданыя дзеянні, праяўленыя пры арганізацыі абароны населеных пунктаў ад расійскіх захопнікаў* 

## Сям’я 
Нежанаты, мае дачку Ксенію.

## Спасылкі 
* 
* Буду робити усе можливе, щоб у наступному році Луганська область стала величезним будівельним майданчиком,&nbsp;— Сергій Гайдай  *Луганська ОДА* (28 жовтня 2019)

Катэгорыя:Палітыкі XXI стагоддзя
Катэгорыя:Прадпрымальнікі Украіны